Abstrakt

Gastrointestinálni zástupci kmeňa *Nematoda* parazitujú u všetkých druhov obratlovcov a spôsobujú im vážne zdravotné problémy až smrť. Málo zdokumentovaný je výskum gastrointestinálnych druhov hlístic u primátov juhovýchodnej Ázie. V tejto bakalárskej práci je literárna rešerš rozdelená na dve časti. Prvá časť obsahuje geografické rozšírenie a spôsob života pozorovaných druhov primátov v juhovýchodnej Ázii. Druhá časť obsahuje životný cyklus hlístic, klinické prejavy parazitickej infekcie, vzájomné pôsobenie medzi hostiteľom a parazitom a vzájomné pôsobenie medzi rôznymi druhmi gastrointestinálnych hlístic v spoločnom jedincovi. Bolo nazbieraných 120 vzoriek trusu od siedmych druhov primátov v priebehu rokov 2016 – 2017. Vzorky boli fixované a spracované Ridleyho sedimentačnou metódou. Následne boli preparáty pozorované pod mikroskopom. Vo vzorkách boli objavené vajíčka piatich druhov parazitov: *Strongyloides* sp., *Trichuris* sp., *Trichostrongylus* sp., *Oesophagostomum sp*. a *Anatrichosoma sp.* Najrozširenejší bol druh *Strongyloides sp*. Na záver práce bol vytvorený zoznam, ktorý obsahuje mikrofotografie jedincov gastrointestinálnych hlístic s krátkym popisom druhu primáta a lokality v ktorej bol parazit objavený.